AT.Oppgave+6+lærer

=Oppsummering=

Her er en avsluttende oppgave der elevene skal lage sine egne regler for formlikhet. Ved at de får formulere sine egne regler vil de få et eierforhold til matematikken. For at eleven skal kunne formulere sine egne regler krever det at han reflekterer over oppgavene han har gjort, som er en viktig faktor for læring og dypere forståelse i faget. Under er det to formlike trekanter som kan endres i både form og størrelse. Dette kombinerer det vi har gått gjennom i de tidligere oppgavene om henholdsvis vinkler og forhold. Oppgaven vil da fungere som repetisjon for de elevene som trenger det. Trekantenes hensikt er at de skal være til hjelp for elevene når de skal utforme reglene. Vi har valgt å bruke både begrepet forhold og målestokk for å nok en gang vise eleven at det handler om det samme. Som lærer kan det være hensiktsmessig å belyse dette igjen. Gjennom å observere og utforske trekantene kan eleven hente mye informasjon om formlikhet, men for å hente denne informasjonen kreves gjerne forkunskaper som tidligere oppgaver skal ha vært med på å bygge opp. Reglene kan dermed bli forskjellige, og stille ulike kognitive krav. Det kan derfor være hensiktsmessig å dele dem i felleskap tilslutt, og ta dem opp til diskusjon for at flere kommer opp på et høyere kognitivt nivå.

media type="custom" key="18990828"

media type="custom" key="18990852"

Når elevene utformer og skriver ned reglene er det meningen at eleven skal tenke selvstendig. Grunnen til dette er at læreren skal kunne kartlegge elevens forståelse og få et innblikk i hvordan han eller hun tenker. Målet er da at læreren skal ha et bedre grunnlag for å kunne tilrettelegge videre undervisning om emnet. Er for eksempel eleven klar til å begynne å beregne sider i en trekant ut fra nåværende forståelse for formlikhet? Reglene vil dermed også gi læreren en pekepinn på om dette var ett læringsfremmende opplegg, eller ikke.